ᱚᱱᱩᱯᱯᱩᱨ ᱦᱚᱱᱚᱛ

ᱚᱱᱩᱯᱯᱩᱨ ᱦᱚᱱᱚᱛ ᱫᱚ ᱛᱟᱞᱢᱟ ᱥᱤᱧᱚᱛ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱥᱟᱦᱰᱚᱞ ᱰᱤᱵᱤᱡᱚᱱ ᱨᱮᱱᱟᱜ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱦᱚᱱᱚᱛ ᱠᱟᱱᱟ ᱾

ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱨ ᱫᱚ ᱓᱗᱐᱑ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ, ᱟᱨ ᱗᱔᱙,᱒᱓᱗ (᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ) ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱚᱸᱰᱮ ᱠᱷᱚᱱ ᱓᱐᱙,᱖᱒᱔ ᱦᱚᱲ ᱫᱚ ᱟᱹᱫᱤᱵᱟᱹᱥᱤ ᱢᱮᱱᱟᱜ ᱠᱚᱣᱟ ᱟᱨ ᱔᱘,᱓᱗᱖ ᱜᱮᱨ ᱟᱹᱫᱤᱵᱟᱹᱥᱤ ᱡᱟᱹᱛᱤ ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱦᱚᱱᱚᱛ ᱥᱟᱢᱟᱝ ᱨᱮ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱨᱮᱱᱟᱜ ᱠᱚᱨᱤᱭᱟ ᱦᱚᱱᱚᱛ ᱞᱮᱠᱟᱛᱮ ᱞᱟᱜᱟᱣ ᱟᱠᱟᱱᱟ, ᱮᱛᱚᱢᱼᱥᱟᱢᱟᱝ ᱨᱮ ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱵᱤᱲᱟᱥᱯᱩᱨ ᱦᱚᱱᱚᱛ, ᱮᱛᱚᱢᱼᱯᱟᱪᱮ ᱨᱮ ᱰᱤᱸᱰᱚᱨᱤ ᱦᱚᱱᱚᱛ, ᱯᱟᱪᱮ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱩᱢᱨᱤᱭᱟ ᱦᱚᱱᱚᱛ ᱟᱨ ᱠᱚᱧᱮᱼᱯᱟᱪᱮ ᱟᱨ ᱠᱚᱧᱮ ᱨᱮ ᱥᱟᱦᱰᱚᱞ ᱦᱚᱱᱚᱛ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱚᱱᱩᱯᱯᱩᱨ ᱠᱟᱱᱟ ᱾

ᱦᱚᱱᱚᱛ ᱨᱮ ᱢᱤᱫ ᱡᱚᱵᱟᱦᱚᱨ ᱱᱟᱵᱚᱫᱟᱭ ᱟᱥᱲᱟ, ᱟᱨ ᱤᱸᱫᱽᱨᱟ ᱜᱟᱹᱱᱫᱷᱤ ᱡᱟᱹᱛᱤᱭᱟᱹᱨᱤ ᱟᱹᱫᱤᱵᱟᱹᱥᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱟᱢᱟᱨᱠᱟᱱᱴᱟᱠ ᱨᱮ ᱢᱤᱫ ᱛᱟᱞᱢᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱮᱱᱟᱜᱼᱟ ᱾

ᱦᱚᱱᱚᱛ ᱫᱚ ᱑᱕ ᱚᱜᱚᱥᱴ ᱒᱐᱐᱓ ᱨᱮ ᱥᱟᱦᱰᱚᱞ ᱦᱚᱱᱚᱛ ᱠᱷᱚᱱ ᱵᱟᱦᱨᱮ ᱨᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱱᱚᱣᱟ ᱥᱟᱦᱰᱚᱞ ᱰᱤᱵᱤᱡᱚᱱ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾

ᱚᱱᱩᱯᱯᱩᱨ ᱦᱚᱱᱚᱛ ᱨᱮ ᱰᱮᱦᱮᱨ ᱛᱮᱫ ᱵᱩᱨᱩ ᱟᱨ ᱵᱤᱨ ᱢᱮᱱᱟᱜᱼᱟ ᱾ ᱱᱟᱨᱢᱟᱫᱟ ᱜᱟᱰᱟ ᱨᱮᱱᱟᱜ ᱮᱛᱚᱦᱚᱵ ᱫᱚ ᱢᱮᱭᱠᱟᱞ ᱵᱩᱨᱩᱜᱟᱲ ᱨᱮᱱᱟᱜ ᱟᱢᱟᱨᱠᱟᱱᱴᱟᱠ ᱵᱩᱨᱩ ᱠᱷᱚᱱ ᱥᱮᱛᱮᱧ ᱚᱸᱰᱚᱠ ᱟᱠᱟᱱᱟ ᱟᱨ ᱥᱚᱱ ᱜᱟᱰᱟ ᱦᱚᱸ ᱚᱱᱟ ᱥᱩᱨ ᱠᱷᱚᱱ ᱜᱮ ᱥᱮᱛᱮᱧ ᱚᱰᱚᱠ ᱟᱠᱟᱱᱟ ᱾

ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱚᱱᱩᱯᱯᱩᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱗,᱔᱙,᱒᱓᱗ ᱦᱚᱲ ᱢᱮᱱᱟᱜ ᱠᱚᱣᱟ, ᱜᱩᱭᱟᱱᱟ ᱫᱤᱥᱚᱢ ᱥᱚᱢᱟᱱ ᱟᱨ ᱟᱢᱮᱨᱤᱠᱟ ᱯᱚᱱᱚᱛ ᱟᱞᱟᱥᱠᱟ ᱾ ᱱᱚᱣᱟ ᱦᱚᱲ ᱮᱞ ᱞᱮᱠᱟᱛᱮ ᱥᱤᱧᱚᱛ ᱨᱮ ᱔᱙᱒ ᱟᱱᱟᱜ (ᱜᱩᱴ ᱖᱔᱐ ᱠᱷᱚᱱ ᱫᱚ) ᱨᱮᱸᱠᱤᱝ ᱨᱮ ᱯᱟᱲᱟᱣᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱒᱐᱐ ᱛᱟᱦᱮᱸᱱ ᱟᱠᱚ ᱫᱚᱦᱨᱟ ᱠᱤᱞᱚᱢᱤᱴᱚᱨ (᱕᱒᱐ ᱫᱚᱦᱨᱟ ᱢᱤᱞ) ᱡᱟᱜᱟ ᱨᱮ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱨᱮᱱᱟᱜ ᱦᱚᱲ ᱮᱞ ᱵᱟᱹᱰᱩᱜ ᱦᱟᱨ ᱫᱚ ᱑᱒.᱓᱕% ᱛᱟᱦᱮᱸ ᱠᱟᱱᱟ ᱾ ᱚᱱᱩᱯᱯᱩᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱗᱕ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱖᱙.᱐᱘% ᱥᱮᱪᱮᱫ ᱫᱚᱨ ᱫᱚ ᱢᱮᱱᱟᱜᱼᱟ ᱾

ᱵᱷᱮᱞᱚ ᱢᱟᱰᱟ ᱠᱚᱭᱞᱟ ᱠᱷᱟᱫᱟᱱ ᱥᱩᱨ ᱵᱟᱨᱵᱚᱥᱯᱩᱨ (ᱪᱚᱸᱰᱤ) ᱚᱱᱩᱯᱯᱩᱨ ᱦᱚᱱᱚᱛ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱟᱹᱛᱩ ᱠᱟᱱᱟ ᱾

ᱯᱟᱹᱨᱥᱤ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱖.᱘᱓% ᱦᱚᱲ ᱫᱚ ᱦᱤᱱᱫᱤ ᱠᱚ ᱨᱟᱲᱼᱟ ᱟᱨ ᱒.᱒᱓% ᱜᱚᱸᱰᱤ ᱟᱠᱚᱣᱟᱜ ᱡᱟᱱᱟᱢ ᱯᱟᱹᱨᱥᱤ ᱠᱚ ᱞᱟᱹᱭᱟ ᱾2011 Census of India, Population By Mother Tongue

ᱚᱱᱩᱯᱯᱩᱨ ᱨᱮ ᱨᱚᱨᱚᱲ ᱠᱚ ᱵᱟᱨᱱᱟᱠᱭᱩᱞᱟᱨ ᱨᱮ ᱵᱟᱜᱷᱮᱞᱤ ᱥᱮᱞᱮᱫ ᱢᱮᱱᱟᱜᱼᱟ,ᱚᱠᱟ ᱫᱚ ᱦᱤᱱᱫᱤ ᱥᱟᱞᱟᱜ ᱛᱮ ᱗᱒-᱙᱑% ᱥᱚᱢᱟᱱ ᱢᱮᱱᱟᱜᱼᱟ  (ᱡᱟᱨᱢᱟᱱ ᱟᱨ ᱤᱝᱜᱽᱞᱤᱥ ᱞᱟᱹᱜᱤᱫ ᱖᱐% ᱨᱮᱱᱟᱜ ᱥᱚᱢᱟᱱ ᱨᱮ) ᱟᱨ ᱵᱟᱜᱮᱞᱠᱷᱚᱸᱰ ᱨᱮ ᱗,᱘᱐᱐,᱐᱐ ᱦᱚᱲ ᱤᱫᱤ ᱛᱮ ᱨᱚᱲ ᱟᱠᱚ ᱾ 

ᱥᱮᱪᱮᱫ ᱟᱥᱲᱟ ᱠᱚ
 ᱥᱚᱨᱠᱟᱨ ᱛᱩᱞᱥᱤ ᱵᱤᱨᱫᱟᱹᱜᱟᱲ 
 ᱥᱚᱨᱠᱟᱨ ᱟᱭᱤ.ᱴᱤ.ᱟᱭᱤ. ᱵᱤᱨᱫᱟᱹᱜᱟᱲ 
 ᱥᱚᱨᱠᱟᱨ ᱯᱚᱞᱤᱴᱮᱪᱱᱤᱠ ᱵᱤᱨᱫᱟᱹᱜᱟᱲ 
 ᱤᱸᱫᱽᱨᱟ ᱜᱟᱹᱱᱫᱷᱤ ᱡᱟᱹᱛᱤᱭᱟᱹᱨᱤ ᱟᱹᱫᱤᱵᱟᱹᱥᱤ ᱡᱮᱜᱮᱫ ᱵᱤᱨᱫᱟᱹᱜᱟᱲ, ᱟᱢᱟᱨᱠᱟᱱᱴᱟᱠ 
 ᱡᱚᱵᱟᱦᱚᱨ ᱱᱚᱵᱚᱫᱟᱭ ᱟᱥᱲᱟ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Anuppur: official 

ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ

ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ